MES, el partit socialista sobiranista | Nació Digital | Humbert.Cat
MES, el partit socialista sobiranista | Nació Digital
Posted on 1 Desembre 2014 by Humbertcat
MES, el partit socialista sobiranista | Nació Digital.
MES, el partit socialista sobiranista
NECat i Moviment Catalunya es fusionen i creen el gran partit de les “esquerres sobiranistes”
Q.S. , EP | Actualitzat el 30/11/2014 a les 13:26h
Arxivat a: Política, Mes, Crisi PSC, NECat, Moviment Catalunya, procés català
Ha costat, però, finalment ha nascut. El partit Nova Esquerra Catalana, liderat per l’exdirigent socialista i actual eurodiputat amb ERC, Ernest Maragall, i la plataforma Moviment Catalunya, formada per dirigents i exdirigents crítics del PSC, com Jordi Martí o Marina Geli, han posat de llarg aquest matí el nou partit Moviment d’Esquerres, el acrònim serà MES, per “confluir a les esquerres sobiranistes”.
En la presentació celebrada a Barcelona, MES ha presentat el seu manifest, que apunta com a objectius principals la construcció d’un nou partit socialista, catalanista i europeista; posar en valor el bé comú per sobre del “individualisme egòlatra”; defensar l’autogovern ple de Catalunya i una Unió Europea que esdevingui en el garant de la pau al món.
El coordinador d’Acció Política de NECat, Pere Almeda, ha assegurat que MES està “plenament compromès amb el procés que segueix Catalunya”, i ha afegit que volen una Catalunya subjecte polític i sobirà. El portaveu de Moviment Catalunya, Jordi Martí, ha afirmat que “s’acaba la diàspora i comença la confluència”, i ha explicat que MES retornarà el catalanisme socialista a l’escena. La presidenta de NECat, Magda Casamitjana, ha explicat que el pròxim 24 de gener es constituirà el partit i s’escollirà la nova organització.
En l’acte de presentació de MES han estat presents l’expresident de la Generalitat, Pasqual Maragall; els exdirigents del PSC Ernest Maragall, Montserrat Tura i Marina Geli; el portaveu d’ERC al Congrés, Alfred Bosch, i membres de Sumate i l’ANC, entre d’altres.
← Leguina: “Si l’Estat accepta el referèndum, signarà la seva sentència de mort”
La Policia Nacional té una unitat per investigar polítics catalans →